**УСТАВНО И ПРИВРЕДНО ПРАВО**

ЦИЉ И ЗАДАЦИ

**Циљ** наставе предмета уставно и привредно право је развијање функционалне правнеписмености, стицање знања, овладавање вештинама, изградња вредносних ставова који оспособљавају ученике да поштују правну регулативу у свакодневном животу, заинтересује ученике за даљи професионални развој у складу са сопственим потребама и интересима, да развијају своју личност и потенцијале у одговорну, слободну, креативну, комуникативну, демократичну, политички културну и професионално активну личност у амбијенту правне државе.

**Задаци** наставе предмета су да ученици:

* развију елементарну правну писменост
* примењују стечена правна знања и вештине при доношењу одлука и решавању проблема из свакодневног живота;
* унапреде сарадњу са другима, као и спoсобности за тимски рад
* стекну навике и умешност у коришћењу разноврсних извора знања
* управљају сопственим ресурсима времена, знања и доносе исправне одлуке на основу аргумената
* унапреде стратегије и технике успешног учења и развију самоефикасност и позитивне ставове према учењу и образовању током целог живота;
* унапреде способност аргументације сопствених ставова и критичког мишљења;
* негују интелектуалну радозналост, морално расуђивање и стваралачко мишљење;
* развију ставове и вредности значајне за живот у савременом мултикултуралном и демократски уређеном друштву засноване на поштовању људских права, толеранцији, солидарности, уважавању различитости и родне равноправности.

САДРЖАЈИ ПРОГРАМА

**I I I РАЗРЕД**

(2 часа недељно, 72 часа годишње)

ДРУШТВЕНЕ НОРМЕ (5)

Појам друштвене норме

Друштвене норме и природни закони, однос норме и стварности

Врсте друштвених норми

Морал, обичаји и њихов однос према праву

Појам права

ОСНОВНИ ПОЈМОВИ О ДРЖАВИ (13)

Право и држава као друштвене појаве

Појам, елементи и функције државе

Држављанство

Улога државе у стварању и примени права и улога права у организовању и

функционисању државе

Државна организација - врсте државних органа

Облици владавине

Облици политичког режима

Облици државног уређења

Облици државне власти

ПРАВНА НОРМА (3)

Појам и елементи правне норме

Врсте правних норми

ПРАВНИ АКТИ (5)

Појам правног акта

Доношење и облик правног акта

Врсте правних аката

Извори права

ПРАВНА СНАГА НОРМАТИВНОГ АКТА (4)

Законитост, правоснажност и извршност

Органи заштите уставности и законитости

СУБЈЕКТИ ПРАВА, ОБЈЕКТИ ПРАВА И ПРАВНЕ ЧИЊЕНИЦЕ (7)

Субјекти права

Заступник

Објекти права

Правне чињенице

Застарелост

ПРИМЕНА ПРАВА (5)

Примена права

Појам и значај тумачења права

Докази и врсте доказа

ПРАВНА СРЕДСТВА (3)

Тужба

Жалба

ПРАВНИ СИСТЕМ (2)

Правне установе, правне гране и правне области

Основни појмови о главним гранама правног система Србије.

ДЕМОКРАТИЈА И МЕХАНИЗМИ ВЛАСТИ У СРБИЈИ (5)

Облици демократије

Вишепартијски систем

Избори

СРБИЈА КАО ДРЖАВА, АУТОНОМИЈА И ЛОКАЛНА САМОУПРАВА (6)

Србија, њена државност и уставотворна власт

Органи Републике Србије

Облици аутономије

Локална самоуправа

УРЕЂЕЊЕ СРБИЈЕ (5)

Надлежност

Органи

ГРАЂАНИН И ЊЕГОВА ПРАВА И СЛОБОДЕ У СРБИЈИ (7)

Личне слободе и права грађана

Политичке слободе и права грађана

Економске слободе и права грађана

Остале слободе и права грађана

Уставне дужности

Заштита уставом гарантованих права и слобода

**I V РАЗРЕД**

(2 часа недељно, 66 часа годишње)

ГРАЂАНСКО ПРАВО (8)

Појам и предмет грађанског права

Подела грађанског права

Стварно право

Појам и подела ствари

Појам и врсте својине

Стицање својине

ГРАЂАНСКО ПРАВНИ ОДНОС (5)

Појам и елементи правног односа

Настанак, мењање и престанак правног односа

Правни послови - појам, услови пуноважности, предмет и циљ Врсте правних послова

ОБЛИГАЦИОНО ПРАВО (5)

Појам и предмет облигације

Извори облигација

Врсте облигација

УГОВОР (13)

Појам уговора

Садржина yговора

Закључивање уговора

Форма уговора

Дејство уговора

Одговорност за материјалне и правне недостатке ствари

Уступање уговора

Рокови

Доцња

Престанак уговора

Неважност уговора

УГОВОР О КУПОВИНИ И ПРОДАЈИ РОБЕ (6) Појам, закључивање и битни елементи уговора Права и обавезе странака

ВЕЖБА - обрада конкретног уговора

УГОВОР О ТРГОВИНСКОМ ПОСРЕДОВАЊУ (3)

Појам и закључивање

Права и обавезе странака

ВЕЖБА - обрада конкретног уговора

УГОВОР О ТРГОВИНСКОМ ЗАСТУПНИШТВУ (3)

Појам и закључивање

Права и обавезе странака

ВЕЖБА - обрада конкретног уговора

УГОВОР О КОМИСИОНУ (3)

Појам и закључивање

Права и обавезе странака

ВЕЖБА - обрада конкретног уговора

УГОВОР О УСКЛАДИШТЕЊУ РОБЕ (3)

Појам и закључивање

Права и обавезе странака

ВЕЖБА - обрада конкретног уговора

УГОВОР О ШПЕДИЦИЈИ (3)

Појам и закључивање

Права и обавезе странака

ВЕЖБА - обрада конкретног уговора

УГОВОР О ПРЕВОЗУ (3)

Појам и закључивање

Права и обавезе странака

ВЕЖБА - обрада конкретног уговора

УГОВОР О ОСИГУРАЊУ (3)

Појам и закључивање

Права и обавезе странака

ВЕЖБА - обрада конкретног уговора

ХАРТИЈЕ ОД ВРЕДНОСТИ (6)

Појам и врсте хартије од вредности

Меница

Чек

Деоница

НАЧИН ОСТВАРИВАЊА ПРОГРАМА (УПУТСТВО)

Програмски садржаји уставног и привредног права дати су у виду наставних целина - тема. За наставне целине дат је оквирни број часова, који наставнику треба да сугеришу обим, дубину и начин реализације сваке целине. Тај фонд часова има оријентациони карактер и треба га усклађивати са конкретном ситуацијом у разреду и одређеном наставном целином.

Програмски садржај предмета уставно и привредно право усмерен је на оспособљавање ученика за поштовање правне регулативе и указује на значај правне државе. Програмски садржај третира и могућности учешћа грађана у политичком процесу, као и начина остваривања заштите њихових права и слобода. Анализа облика демократије и избора указује на улогу грађанина у вршењу државне власти. Програм истиче значај уставности као историјског, цивилизацијског достигнућа у развоју демократије и уставног уређења Србије.

Наставник, при изради оперативних планова, дефинише степен прораде садржаја и динамику рада, водећи рачуна да свака тема добије адекватан простор и да се планирани циљеви и задаци предмета остваре. При томе, треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на часовима што захтева већу партиципацију ученика, различита методска решења и различите изворе информација, као и многобројне примере из праксе, којима се илуструје дата проблематика.

Садржај предмета уставно и привредно право је у корелацији са са садржајима других предмета као што су српски језик, историја, али је и у високом степену у функцији економске групе предмета. Ученике треба анимирати да сами потраже везу са другим предметима. Повезивањем садржаја других предмета са садржајем уставног и привредног права стечена знања, ставови, вредности и вештине у оквиру наставе добијају шири смисао и доприносе остваривању општих образовних и васпитних циљева, посебно оних који се односе на унапређивање когнитивног, емоционалног и социјалног развоја ученика.

Наставник, уз примену интерактивне наставе, код ученика развија заинтересованост за предметне садржаје и усмерава ученике на самосталност у организацији и реализацији активности, као и изради пројеката. Програм уставног и привредног права је конципиран тако да у његовој реализацији омогућава наставницима и ученицима велику креативну слободу, што зависи од могућности, али избор наставних метода у реализацији садржаја програма зависи, пре свега, од циља и задатка наставног часа, способности ученика, расположивих наставних средстава и учила. У оквиру сваке програмске целине, ученике треба оспособљавати за:

самостално проналажење, систематизовање и коришћење информација из различитих извора (стручна литература, интернет, часописи, уџбеници), визуелно опажање, поређење и успостављање веза између различитих садржаја (нпр. повезивање садржаја предмета са свакодневним искуством, садржајима других предмета и др.); тимски рад; презентацију својих радова и групних пројеката и ефикасну визуелну, вербалну и писану комуникацију.

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију.

Приликом оцењивања процењују се:вештине изражавања и саопштавања; разумевање, примена и вредновање научених поступака и процедура; рад са подацима и рад на различитим врстама текстова.

Ученик се оцењује на основу усмене провере постигнућа и писмене провере постигнућа

* складу са програмом наставног предмета.Ученик се оцењује и на основу активности и ученикових продуката рада, а нарочито: излагања и представљања, учешћа у дебати и дискусији, писања есеја, домаћих задатака, учешћа у различим облицима групног рада, рада на пројектима.